RESOLUCIÓN do 12 de marzo de 2025 pola que se dá publicidade ás axudas concedidas ao abeiro da Resolución do 18 de abril de 2024 pola que se establecen as bases reguladoras e se anuncia a convocatoria de subvencións, en réxime de concorrencia competitiva, para proxectos de equipamentos de aproveitamento de enerxías renovables eléctricas e de aforro e eficiencia enerxética nas empresas de produción agrícola primaria para o ano 2024, cofinanciadas polo Fondo Europeo de Desenvolvemento Rural (Feader) no marco do Plan estratéxico da política agrícola común 2023-2027 en Galicia (código de procedemento IN421L).
Axencia Instituto Enerxético de Galicia — III. Outras disposicións — 19/03/2025

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa, o crédito orzamentario ao que se imputen, beneficiario, cantidade concedida e finalidade ou finalidades da subvención.
Na súa virtude, esta dirección
1. Publicar no
Diario Oficial de Galicia
as axudas concedidas ao abeiro da Resolución do 18 de abril de 2024 pola que se establecen as bases reguladoras e se anuncia a convocatoria de subvencións, en réxime de concorrencia competitiva, para proxectos de equipamentos de aproveitamento de enerxías renovables eléctricas e de aforro e eficiencia enerxética nas empresas de produción agrícola primaria para o ano 2024.
2. As axudas obxecto destas bases están suxeitas ás condicións que se establecen no capítulo I do Regulamento (UE) núm. 651/2014 da Comisión, do 17 de xuño de 2014, polo que se declaran determinadas categorías de axudas compatibles co mercado interior en aplicación dos artigos 107 e 108 do Tratado de funcionamento da Unión Europea (Regulamento xeral de exención por categorías) publicado no DOUE L 187, do 26 de xuño de 2014.
Cando se trate de proxectos de enerxías renovables esta convocatoria refírese ás axudas que aparecen definidas no capítulo III, sección 7, artigo 41 Axudas ao investimento para a promoción de enerxía procedente de fontes renovables, de hidróxeno renovable e da coxeración de alta eficiencia do Regulamento (UE) núm. 651/2014 da Comisión, do 14 de xuño de 2014.
Cando se trate de proxectos de aforro e eficiencia enerxética esta convocatoria refírese ás axudas que aparecen definidas no capítulo III, sección 7, artigo 38 Axudas ao investimento destinadas a medidas de eficiencia enerxética distintas das dos edificios do Regulamento (UE) núm. 651/2014 da Comisión, do 14 de xuño de 2014.
Santiago de Compostela, 12 de marzo de 2025
Finalidade: subvencións para proxectos de equipamentos de aproveitamento de enerxías renovables eléctricas e de aforro e eficiencia enerxética nas empresas de produción agrícola primaria.
Beneficiarios das axudas concedidas:
As subvencións concedidas aparecen ordenadas pola data e hora de presentación da solicitude de axuda.
1.1. Liña de proxectos de enerxías renovables eléctricas-RE.
Estas axudas fináncianse con cargo á aplicación orzamentaria 09.A3.733A.773.0 e cun orzamento de 1.000.000,00 €.
1.2. Liña de proxectos de aforro e eficiencia enerxética-PAE.
Estas axudas financianse con cargo á aplicación orzamentaria 09.A3.733A.773.0 e cun orzamento total de 276.330,00 €.